โครงการก่อสร้างอาคารชุด เรฟเฟอเร้นซ์ ซอยกรุงธนบุรี 2 แขวงบางลำภูล่าง เขตคลองสาน ที่กำลังก่อสร้างปฏิบัติงานเกินเวลาตามที่กฎหมายกำหนด โดยเลิกงานเกินเวลา 20.00 น. (กฎหมายกำหนดให้ทำงานอาทิตย์ละ 6 วัน สามารถทำโอทีไม่เกินเวลา 20.00 น. ได้อาทิตย์ละ 3 วัน) แต่ทุกวันนี้เลิกดึก 22.00 น. บ้าง 23.30 น.บ้าง  ไม่เคยทำงานตรงตามแผนงานที่ส่งให้กับทางอาคารชุด เดอะริชฯ (ผู้ร้อง) เลยสักครั้ง เป็นเหตุทำให้สมาชิกที่พักอาศัยในอาคารชุด เดอะริชฯ ที่ต้องการพักผ่อนร้องเรียนมายังนิติบุคคลฯ เนื่องจากได้รับผลกระทบจากทางเสียง และฝุ่น ทางนิติบุคคลฯ ได้แจ้งไปยังฝ่ายก่อสร้างโครงการดังกล่าวแล้ว แต่ไม่ได้รับการแก้ไข เพิกเฉยและไม่สนใจ กับการร้องเรียนดังกล่าว จึงอยากให้ทาง กทม.ประสานงานทางเขตคลองสาน หรือส่งหน่วยงานเข้าดูแล และตรวจสอบในเรื่องดังกล่าว เพื่อทำให้สมาชิกที่พักข้างเคียงได้พักผ่อนในยามวิกาลบ้าง
#1555 #bkkrongtook